Ewropa de çalakîyê vera hêrişanê îşxalî dewam kenê. Virêr reyna kurdîstanijan û dostanê înan xeylêk şaristananê hêrişê îşxalî yê dewleta tirke yê vera Herêmanê Pawitişî yê Medya bi çalakîyan protesto kerdî.
London
Rayberîya Meclîsê Şarê Kurdî, HBDH û Yewîya Hêzî ya Demokratîke (DGB) de pê çalakîyêke hêrişê vera Herêmanê Pawitişî yê Medya ameyî protestokerdene. Çalakîye pê slogananê 'Bêserek cuye nêbena', 'Biciwîyo xoverdayîşê gerîlayan' qedîyaye.
Oslo
Oslo de rayberîya NCDK, UNG-KURD, Solidaritet Med Kurdistanî de hêrişê vera Herêmanê Pawitişî yê Medya ameyî protestokerdene. Çalakîye de bêvengîya welatanê Ewropa zî ameye şermezarkerdene.
Frankfurt
Çalakîya Frankfurtî de hêrişî pê slogananê Biciwîyo xoverdayîşê gerîlayan', 'Kiştox Erdogan', 'Erdogan Kurdîstan de qirkerdiş keno' ameyî şermezarkerdene. Qiseykerdişan de vengê welatanê Ewropa ame dayene ke hêrişan vindarnê.
Dusseldorf
Çalakîya rayraşîyayîşî ya Dusseldorfî de sloganî ameyî vatene û fotografê şehîd Sînan Dêrsimî ame akerdene. Rayraşîyayîşî ra dima nawnayîşêk zî ame kerdene. Qiseykerdişan de ame vatene ke wextê nê hêrişan tesadûfî nîyo û Amerîka-Ewropa hêrişî tesdîq kerdê.
Basel
Basek de pê vengdayîşê Merkezê Komelê Kurdan çalakîyêke ameye kerdene. Çalakîye de hêrişê vera Herêmanê Pawitişî yê Medya, tedaya vera HDPyî û Qirkerdişê Armenîyan ameyî protestokerdene. Çalakîye pê sloganan qedîyaye.
Stuttgart
Çalakîya Stuttgartî pê deqayêkê rêzgirewtişî dest pêkerde. Çalakîye de sloganê sey 'Terorîst Tirkîya', 'Artêşa tirke Kurdîstanî ra veje' ameyî vatene. Qiseykerdişan de ame vatene ke dewleta tirke her firsend de wazena kurdan qir bikera.
